Tronhiems Adresse-Contoirs Efterretninger, 1782-08-02
Her ere J nu alle, mine kiære Brødre, paa denne Auction, for at indkiøbe alle Slags udenlandske Galanterie=Vahre, og Snurrepiberier. J ere ligesom eders Koner, forelskede i det Udenlandske, fordi det ofte prunker, og praler en Smule bedre; eller J maa, for at behage eders Koner, anstille eder, ligesom J vare forelskede derudi. Begge Deele skikker sig ikke for Mænd. - J venter, at Sagerne skal blive solgte for billig Priis, og maaske det skeer. Men, naar J ikke virkelig behøver dem, saa ere de altid dyre for eder. Betænker hvad Calenderen siger: kiøber du det, som du ikke bruger, saa maa du snart sælge det, som du bruger. Og videre: betænk dig altid noget førend du udgiver en Skilling. Kalendermageren troer, at den lette Priis er ikkun skin bar og ey virkelig; thi paa et andet Sted, siger han mange ere blevne fattige derover, at de indkiøbe meget for Skamkløb. Det er daarligt, at tilkiøbe sig Anger, for Penge, og dog skeer dette daglig paa Auctioner, efterdi man ikke tænker paa Calenderen. Mange bærer Guld paa Klæderne og har intet i Pungen, og kiøber Blonder i Stedet for at de skulle kiøbe Serker. Fløyel og Silke kan slukke Jlden i Kiøkkenet. Dette er ikke Livets Fornødenheder, neppe sammes Beqvemmeligheder. Blot fordi saadanne Ting falder smukt i Øynene, ønsker J at eye dem. Ved disse og andre Daarligheder bliver de Fornemmere bragte nær til Tiggerstaven, og tvungne til at borge af dem, som de tilforn foragtede, men som ved Flid og Sparsommelighed har slaaet sig. igiennem og staaet sig; og i disse Fald er det dog sandt, at Plougmanden paa Benene er høyere end Adelsmanden paa Knæerne. Maaske hine havde nogen Formue, og vidste ikke at faae Ende paa den; de tænkte: det er Dag, og vil aldrig blive Nat, stedse lidet taget derfra, beløber sig ikke til meget. Men hører, hvad Calenderen siger: Tag altid fra, leg aldrig til, Du snart til Bunden komme vil Og videre: Naar Brønden er tom, saa kiender man først Vandets Værdie. Men alt dette skulde de forhen vidst, dersom de havde betænkt, at der er intet bedre Middel til at lære at kiænde Penges Værdie, end at være nød til at laane Penge. Borgen gir Sorgen; og det er sandt om begge Parter, baade den, som laaner, og som udlaaner. Calenderen siger, videre: Lyst til Pragt i Klæder ligger som en Forbandelse paa Menneskene; førend man spørger sin Tilbøyelighed, skulde man spørge sin Pung; Stolthed paa Klæder er det meest uforskammende Tiggere. - Naar J har kiøbt et Galantere Stykke og bærer det, saa maa J kiøbe ti andre og bærer dem, paa det at det ene kan passe sig til det andet. Men hvad siger Calenderen. - Det er lettere at undertrykke den første Begierlighed, end at fyldestgiøre alle de øvrige som paafølger. Det er lige saa stor en Naragtighed af den Fattige at ville efterabe den Rige, som det var af Frøen, der vilde blive ligesaa stor som Oxen. Store Skibe kan i Søen uddrive, Men Baadene maa ved Strandbreden blive Alle disse Daarligheder bliver meget hastigt straffede. Stolthed spiser til Middag med Pragt, og til Aften med Foragt. - Og med alt det, naar vi ikkun betragte Tingen lidet fornuftig, hvortil i al Verden er da den taabelige Pragt i Klæder nogenstæds nyttig, for hvilken vi dog vover og lider saa meget? Den kan hverken vedligeholde Sundheden, eller lindre Sygdommen, den forøger ikke i mindste Maade et Menneskes Meriter, men skaffer ham Misundere og Fiender, og befordrer hans Ulykke. (Fortsættelsen følger.)